Μαμελούκοι

Οι Μαμελούκοι ήταν στρατιωτικές δυνάμεις δούλων («μαμλούκ») οι οποίοι κατά τη διάρκεια του Μεσαίωνα κατάφεραν να εξουσιάσουν διάφορα μουσουλμανικά κράτη. Διακρίνονταν από τα σειρήτια και τα σύμβολα που είχαν κεντημένα στην ενδυμασία τους. Σε διάφορες περιόδους της ιστορίας έγιναν αρκετά ισχυρή ομάδα, καταφέρνοντας ακόμα και να κυβερνήσουν την Αίγυπτο μεταξύ 1250-1517. Το φαινόμενο των Μαμελούκων ( David Ayalon ) ήταν η αιτία για να δημιουργηθεί μια ειδική κλάση πολεμιστών, που θα είχαν μεγάλη πολιτική σημασία. Αυτό το φαινόμενο διήρκεσε από τον 9ο έως το 19ο αιώνα. Με τον καιρό έγιναν μια ισχυρή στρατιωτική κάστα σε διάφορα μουσουλμανικά κράτη. Περιστασιακά, στην Αίγυπτο, αλλά και στο Λίβανο, στο Ιράκ και στην Ινδία, είχαν την πολιτική και τη στρατιωτική εξουσία.

Κατά την εκστρατεία του Ναπολέοντα στην Αίγυπτο (1798) το σώμα των Μαμελούκων παρέμεινε στην Αίγυπτο και ενσωματώθηκε στον γαλλικό στρατό. Εκείνη την εποχή (τέλη 18ου, αρχές 19ου  αιώνα) ένα μεγάλο μέρος των Μαμελούκων ήταν Γεωργιανοί, Ρώσοι, Κιρκάσιοι, Έλληνες καθώς και άλλες εθνότητες.Thomas Philipp,Ulrich Haarmann, The Mamluks in Egyptian Politics and Society, Cambridge University Press, 1998, σ. 135-138, 144, 146, 149 Κατά τον ιστορικό Jacques Godechot, ειδικό στη Γαλλική Επανάσταση, τα σώματα των Μαμελούκων του Ναπολέοντα αποτελούνταν πρακτικά από Έλληνες. Αυτοί, μετά την αποχώρηση του γαλλικού στρατού από την Αίγυπτο, εγκαταστάθηκαν στη Μασσαλία.Jacques Godechot, Le philhellénisme dans le Midi, Annales du Midi: revue archéologique, historique et philologique de la France méridionale, 1979, Vol. 91, 143, σ. 343  παρουσίαση/κριτική δύο βιβλίων σχετικών με τον φιλελληνισμό στη Γαλλία κατά την Επανάσταση του 1821.}

 Η καταγωγή των Μαμελούκων 
Στα μεσαιωνικά ισλαμικά κράτη έχαιραν ιδιαίτερης εκτίμησης οι δούλοι Τουρκικής καταγωγής, οι αποίοι θα χρησιμοποιούνταν ως στρατιώτες. Κύρια δεξαμενή στρατιωτικών δούλων για τα ισλαμικά κράτη αποτέλεσαν οι στέπες της νοτιοανατολικής Ουκρανίας και της νότιας Ρωσίας, καθώς και οι περιοχές του βορείου Καυκάσου. Εκεί κατά τον 10ο αι. εγκαταστάθηκαν νομαδικές Τουρκομανικές φυλές, οι οποίες σχημάτισαν δικές τους συνομοσπονδίες.

Δυναστείες ιδρυμένες από Μαμελούκους
 Τουλουνίδες
 Ιχσιδίδες
 Γαζναβίδες
 Δυναστεία των Χωρεσμίων του Ανουστεγκίν
 Μαμελουκική δυναστεία του Δελχί
 Μαμελουκικό Σουλτανάτο (Κάιρο)
 Μαμελούκοι Μπαχρί
 Μαμελούκοι Μπουρτζί
 Μαμελουκική δυναστεία του Ιράκ

 Παραπομπές 

 Εξωτερικοί σύνδεσμοι 


Κατηγορία:Ιστορία του Μεσαίωνα
Κατηγορία:Χαλιφάτα
Κατηγορία:Μουσουλμανικές δυναστείες
Κατηγορία:Σκλάβοι